CELEX: 62020CB0375
Language: el
Date: 2021-10-13 00:00:00
Title: Υπόθεση C-375/20: Διάταξη του Δικαστηρίου (έβδομο τμήμα) της 13ης Οκτωβρίου 2021 [αίτηση του Tribunal da Relação de Coimbra (Πορτογαλία) για την έκδοση προδικαστικής αποφάσεως] — Liberty Seguros, Compañia de Seguros y Reaseguros, SA — Sucursal em Portugal, πρώην Liberty Seguros SA κατά DR (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Υποχρέωση ασφαλίσεως της αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103/ΕΚ – Ασφαλιστική σύμβαση συναφθείσα βάσει ψευδών δηλώσεων – Διεθνής μεταφορά προσώπων και εμπορευμάτων χωρίς άδεια – Ακυρότητα της ασφαλιστικής σύμβασης – Αντιτάξιμο έναντι τρίτων θυμάτων ατυχήματος και έναντι του αρμόδιου για την αποζημίωση των θυμάτων οργανισμού)

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/2
            
         
      Διάταξη του Δικαστηρίου (έβδομο τμήμα) της 13ης Οκτωβρίου 2021 [αίτηση του Tribunal da Relação de Coimbra (Πορτογαλία) για την έκδοση προδικαστικής αποφάσεως] — Liberty Seguros, Compañia de Seguros y Reaseguros, SA — Sucursal em Portugal, πρώην Liberty Seguros SA κατά DR
      (Υπόθεση C-375/20) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Υποχρέωση ασφαλίσεως της αστικής ευθύνης που προκύπτει από την κυκλοφορία αυτοκινήτων οχημάτων - Οδηγία 2009/103/ΕΚ - Ασφαλιστική σύμβαση συναφθείσα βάσει ψευδών δηλώσεων - Διεθνής μεταφορά προσώπων και εμπορευμάτων χωρίς άδεια - Ακυρότητα της ασφαλιστικής σύμβασης - Αντιτάξιμο έναντι τρίτων θυμάτων ατυχήματος και έναντι του αρμόδιου για την αποζημίωση των θυμάτων οργανισμού)
      (2022/C 64/02)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal da Relação de Coimbra
      
         Διάδικοι στην υπόθεση της κύριας δίκης
      
      Liberty Seguros, Compañia de Seguros y Reaseguros, SA — Sucursal em Portugal, πρώην Liberty Seguros SA
      
         κατά
      
      DR
      
         παρισταμένων των: Fundo de Garantia Automóvel, VS, FN, JT, Seguradoras Unidas SA
      
         Διατακτικό
      
      Το άρθρο 3, πρώτο εδάφιο, και το άρθρο 13, παράγραφος 1, της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, έχουν την έννοια ότι αντιβαίνει σε αυτά εθνική ρύθμιση η οποία έχει ως αποτέλεσμα το αντιτάξιμο, έναντι τρίτων θυμάτων ατυχήματος οφειλόμενου στην κυκλοφορία αυτοκίνητων οχημάτων, της ακυρότητας της σύμβασης ασφάλισης αστικής ευθύνης, η οποία προέκυψε από την άσκηση, εκ μέρους του λήπτη της ασφάλισης, εμπορικής δραστηριότητας διεθνούς μεταφοράς χωρίς σχετική άδεια, καθώς και από παραλείψεις και ψευδείς δηλώσεις εκ μέρους του λήπτη προς την ασφαλιστική εταιρία κατά τον χρόνο σύναψης της εν λόγω σύμβασης, έστω και αν οι τρίτοι θύματα είναι επιβάτες που δεν μπορούσαν να αγνοούν αυτή την έλλειψη άδειας.
      
         (1)  ΕΕ C 348 της 19.10.2020.